Dagmar Strand-saken

Dagmar Strand-saken er en av Norges mest omtalte uoppklarte drapssaker, og startet 15. september 1981 da Dagmar Strand ble funnet brutalt drept i sin egen leilighet i Thereses gate på Bislett, Oslo. Dagmar Strand-saken har vært oppe til ny etterforskning flere ganger. Det ble lagt mye ressurser i saken, og den har vært mye omtalt i medier siden 1981, men politiet har ikke lykkes i å pågripe den eller de skyldige.Aftenposten.no – Uløste drapsgåter snart ute på dato Publisert: 19.10.2011.

Saken
Den 79 år gamle kvinnen Dagmar Strand var kneblet, bundet på hender og føtter og slått ihjel i leiligheten sin på Bislett. Den eller de som tok livet av den eldre kvinnen, var trolig på jakt etter hennes sparepenger. Men drapsmannen eller -mennene forsvant tomhendte. To menn ble sett løpende ned Thereses gate rett før drapet ble oppdaget. Dagmar hadde gjemt pengene i BH-en. Etterforskerne fant 30 000 kroner på den drepte pensjonisten. Men de fant aldri spor som førte til oppklaring av rovmordet.Aftenposten.no – I dag foreldes drapssaken Publisert: 15.10.2006.

I 2006 måtte Politiet arkivere saken som foreldet.

Referanser

Eksterne lenker
 Uoppklart – Hvem drepte dem?

Kategori:Norske kriminalsaker
Kategori:Uløste drapssaker i Norge
Kategori:Kriminalitet i Oslo